Folketing
2008-01-09

Det har jeg ikke nogen umiddelbare planer om, fordi den her ordning, der blev indført 1994, faktisk har fungeret med meget, meget få klager gennem årene. Der har været diskussioner om madens kvalitet, men det har jo hele tiden været inden for de her rammer. Det har jo ikke handlet om, at man har sagt, at der slet og ret manglede penge til at gøre det, men om hvordan man kunne give nogle valgmuligheder. Jeg synes, der er god grund til at sige: Hvordan kan vi så sørge for, at kommunerne lærer af dem, der faktisk har været gode til at give deres borgere nogle gode tilbud?